સંરક્ષણ મંત્રાલયનાં સૂત્રોના જણાવ્યા પ્રમાણે આ વર્ષે ઓગસ્ટથી લશ્કરના જવાનોને બુલેટ પ્રૂફ જેકેટની ડિલિવરી શરૂ થઇ જશે. જાન્યુઆરી ર૦૧૭ સુધીમાં તમામ બુલેટ પ્રૂફ જેકેટની ડિલિવરી સંપન્ન થઇ જશે. ૧૦ લાખથી વધુ સંખ્યાબળ ધરાવતા લશ્કરના આધુનિકીકરણની જરૂરિયાતને ધ્યાનમાં રાખીને નવેમ્બર ર૦૧૪માં મનોહર પારિકરે સંરક્ષણ પ્રધાન તરીકેનો કાર્યભાર સંભાળતાંની સાથે જ બુલેટ પ્રૂફ જેકેટ માટે વ્યવસ્થા કરવા આદેશ આપ્યો હતો. પારિકરે વચગાળાની ઇમર્જન્સી ખરીદી માટે મંજૂરી આપી દીધી હતી.